KOMISSION PÄÄTÖS,
tehty 12 päivänä kesäkuuta 1997,
yhteisön rakenteellisia tukitoimenpiteitä Espanjassa vuosina 1997-1999 tavoitteeseen 2 kuuluvia alueita koskevan yhteisön tukikehyksen hyväksymisestä (Ainoastaan espanjankielinen teksti on todistusvoimainen) (97/431/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rakennerahastojen päämääristä ja tehokkuudesta ja niiden toiminnan yhteensovittamisesta keskenään ja Euroopan investointipankin toiminnan sekä muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88 (1), sellaisena kuin se on viimeksi muutettuna asetuksella (EY) N:o 3193/94 (2), ja erityisesti sen 9 artiklan 9 kohdan,
on kuullut alueellista kehitystä ja uudistamista käsittelevää neuvoa-antavaa komiteaa sekä perustamissopimuksen 124 artiklassa tarkoitettua komiteaa,
sekä katsoo, että
asetuksen (ETY) N:o 2052/88 9 artiklan 9 kohdan mukaisesti komissio laatii jäsenmaiden alueellisten ja sosiaalisten uudistamissuunnitelmien perusteella yhteisön tukikehykset rakenteellisille tukitoimenpiteille tavoitteeseen 2 kuuluville alueille yhteistyössä ja yhteisymmärryksessä jäsenmaan kanssa,
asetuksen (ETY) N:o 2052/88 soveltamista rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa 19 päivänä joulukuuta 1988 annettu neuvoston asetus (ETY) N:o 4253/88 (3), sellaisena kuin se on viimeksi muutettuna asetuksella (EY) N:o 3193/94, määrittelee sen osastossa III ja sen 8 artiklassa ja seuraavissa artikloissa yhteisön tukikehysten valmistelumenettelyn ja toimeenpanon, kun taas 8 artiklan 3 kohta tarkentaa yhteisön tukikehysten sisällön,
komissio vahvisti päätöksellä 96/472/EY (4), sellaisena kuin se on viimeksi muutettuna päätöksellä 97/237/EY (5), luettelon kaudella 1997-1999 tavoitteeseen 2 kuuluvista taantuvista teollisuusalueista,
kokonaisrahoitus, joka myönnetään rakennerahastoista tälle yhteisön tukikehykselle, koostuu varoista, jotka tulevat rakennerahastojen maksusitoumuksesta koskien määrärahojen ohjeellista jakautumista kaudelle 1997-1999 tavoitteen 2 osalta, kuten määriteltiin komission päätöksellä 96/468/EY (6), ja käyttämättömistä varoista, yhteensä 156,123 356 miljoonaa ecua, jotka muodostuvat hyväksytyistä toimenpideohjelmista kaudelle 1994-1996, sellaisena kuin ne hyväksyttiin 10 päivänä maaliskuuta 1997 tehdyllä komission päätöksellä K(97) 544, jolla muutettiin päätöstä K(94) 3438 koskien yhteisön tukikehystä rakenteellisille tukitoimenpiteille tavoitteeseen 2 kuuluville alueille Espanjassa vuosina 1994-1996,
Espanjan hallitus on toimittanut komissiolle 8 päivänä elokuuta 1996 asetuksen (ETY) N:o 2052/88 9 artiklan 8 kohdassa tarkoitetun alueellista ja sosiaalista uudistamista koskevan suunnitelman Espanjan tavoitteeseen 2 kuuluvien alueiden osalta vuosina 1997-1999,
kyseisen jäsenvaltion toimittamaan suunnitelmaan sisältyy muun muassa kuvaus valituista toimintalinjoista sekä Euroopan aluekehitysrahaston (EAKR) ja Euroopan sosiaalirahaston (ESR) tukea koskevat tiedot sekä tiedot Euroopan investointipankin (EIP) ja suunnitelman toteuttamiseen liittyvien muiden rahoitusvälineiden varojen käytöstä,
yhteisön tukikehys on neuvoteltu yhteistyöperiaatteen mukaisesti kyseisen jäsenmaan kanssa asetuksen (ETY) N:o 2052/88 4 artiklan mukaisesti,
asetuksen (ETY) N:o 4253/88 3 artiklan mukaisesti komissio on vastuussa, yhteistyöperiaatteen mukaisesti, rakennerahastojen tuen sekä EIP:n ja muiden rahoitusvälineiden, mukaan lukien koheesiorahaston, myöntämän tuen yhteensovittamisesta ja yhdenmukaisuudesta,
EIP on osallistunut yhteisön tukikehyksen valmisteluun asetuksen (ETY) N:o 4253/88 8 artiklan 1 kohdan säännösten mukaisesti; EIP on ilmoittanut olevansa valmis osallistumaan kehyksen toteuttamiseen perussääntöjensä määräysten mukaisesti; tässä vaiheessa ei kuitenkaan ole ollut mahdollista arvioida täsmällisesti rahoitustarvetta vastaavaa yhteisön lainojen määrää,
ecun käyttöön liittyvistä yksityiskohtaisista säännöistä talousarvion toteuttamisessa rakennerahastojen osalta 2 päivänä heinäkuuta 1990 annetun komission asetuksen (ETY) N:o 1866/90 (7), sellaisena kuin se on viimeksi muutettuna asetuksella (EY) N:o 2745/94 (8), 2 artiklan toisessa kohdassa säädetään, että komission yhteisön tukikehyksen hyväksymistä koskevissa päätöksissä koko jaksolle hyväksytyn yhteisön tuen määrä ja sen vuosittainen jakautuminen määritellään ecuina kunkin päätöksentekovuoden hinnoilla ja sidotaan indeksiin; vuosittaisen jakautumisen on oltava yhteensopiva asetuksen (ETY) N:o 2052/88 liitteessä II ilmoitetun maksusitoumusmäärärahojen porrastuksen kanssa; indeksiin sitominen perustuu yhteen vuosittaiseen kurssiin, joka vastaa rahoitusnäkymien teknisten mukauttamismenettelyjen mukaisesti yhteisön talousarvion vuosittain sovellettavia kursseja,
tämän päätöksen toimeenpanossa sovelletaan hyväksyttäviä kustannuksia koskevia säännöksiä siten kun ne ovat liitteenä komission 23 päivänä huhtikuuta 1997 tekemässä päätöksessä N:o K(97) 1035/11, jolla muutettiin Espanjaa koskevien yhteisön tukikehysten, yhtenäisten ohjelma-asiakirjojen ja yhteisöaloiteohjelmien hyväksymispäätöksiä,
asetuksen (ETY) N:o 4253/88 10 artiklan 2 kohdan mukaan tämä päätös lähetetään aiesopimuksen jäsenmaalle, ja
asetuksen (ETY) N:o 4253/88 20 artiklan 1 ja 2 kohdan mukaan rakennerahastojen maksusitoumukset, jotka on tarkoitettu yhteisön tukikehyksen mukaisten toimenpiteiden rahoittamiseen, tehdään erityisillä komission päätöksillä, joilla hyväksytään kyseiset toimenpiteet,
ON TEHNYT TÄMÄN PÄÄTÖKSEN:
1 artikla
Hyväksytään yhteisön rakenteellisia tukitoimenpiteitä koskeva yhteisön tukikehys Espanjassa tavoitteeseen 2 kuuluvien alueiden osalta kaudelle, joka kestää 1 päivästä tammikuuta 1997 31 päivään joulukuuta 1999.
Komissio vakuuttaa osallistuvansa tämän yhteisön tukikehyksen toteuttamiseen sen yksityiskohtaisten säännösten sekä rakennerahastoja ja muita rahoituslähteitä koskevien säännösten ja ohjeiden mukaisesti.
2 artikla
1. Yhteisön tukikehys sisältää seuraavat olennaiset osat:
a) kuvauksen yhteiseen toimintaa liittyvistä toimintalinjoista, niiden määrällisesti ilmaistuista tavoitteista ja odotettujen vaikutusten arvioinnista sekä yhteensopivuudesta Espanjan talous-, sosiaali- ja aluepolitiikan kanssa;
toimintalinjat ovat seuraavat:
1) työllisyyden, kilpailukyvyn ja taloudellisen toiminnan kansainvälistymisen tukeminen,
2) ympäristönsuojelu,
3) tutkimuksen, teknologian ja innovaation edistäminen,
4) taloudelliseen toimintaan liittyvien liikenneyhteyksien kehittäminen,
5) paikallinen ja kaupunkialueiden kehittäminen,
6) tekninen apu;
b) yhteenveto toteutettavista toimista, erityisesti erityistavoitteista ja päätoimenpiteistä;
c) alustava rahoitussuunnitelma;
d) yhteisön tukikehyksen täytäntöönpanoa koskevat yksityiskohtaiset säännökset, joihin sisältyy:
- seurantaan ja jälkiarviointiin liittyvät menettelytavat,
- rahoitukseen liittyvät säännökset,
- säännöt yhteisön politiikkojen noudattamisesta;
e) täydentävyyden varmistamista koskevat menettelytavat ja sen ensimmäinen jälkiarviointi;
f) järjestelyt ympäristöviranomaisten ottamiseksi mukaan yhteisön tukikehyksen toteuttamiseen;
g) teknistä apua koskevat varat, jotka ovat käytettävissä kyseisten toimien valmisteluun, toteuttamiseen tai sopeuttamiseen.
2. Alustava rahoitussuunnitelma, joka ei sisällä indeksointia, ilmoittaa toimintalinjoittain yhteisön ja jäsenmaan toiminnan kokonaiskustannukset, jotka ovat yhteensä 7 404,046 480 miljoonaa ecua ohjelmakaudella, sekä rakennerahastojen suunnitellun tuen, joka on yhteensä 1 485,046 356 miljoonaa ecua.
Vaadittava kansallisen rahoituksen tarve, 1 616,418 298 miljoonaa ecua julkisen sektorin ja 4 302,581 826 miljoonaa ecua yksityistä rahoitusta, voidaan osin kattaa yhteisölainoin ja erityisesti EIP:n lainoilla.
3 artikla
1. Indeksiin sitomista varten rakennerahastoista myönnettävän kokonaisrahoituksen vuosittainen jakauma on seuraava:
TAULUKON PAIKKA
2. Tähän kokonaisrahoituksen vuosittaiseen jakaumaan lisätään 156,123 356 miljoonaa ecua. Nämä ovat käyttämättömiä varoja vastaavasta yhteisön tukikehyksestä kaudelta 1994-1996. Näitä varoja ei indeksoida.
3. Ohjeellinen yhteisön kokonaistuen alustava jakauma eri rakennerahastojen välillä on seuraava:
TAULUKON PAIKKA
Tämä jakauma voidaan tarvittaessa muuttaa asetuksen (ETY) N:o 4253/88 25 artiklan 5 kohdan menettelytapojen mukaisesti.
4 artikla
Tämä päätöksen toimeenpanossa sovelletaan päätökseen N:o K(97) 1035/11 liitettyjä säännöksiä.
5 artikla
Tämä päätös on osoitettu Espanjan kuningaskunnalle aiepäätöksenä asetuksen (ETY) N:o 4253/88 10 artiklan 2 kohdan mukaisesti.
Tehty Brysselissä 12 päivänä kesäkuuta 1997.